stanford-oval/wikipedia huggingface dataset:
Ghost Machinery

| Ghost Machinery> Tiedot |
| --- | --- |
Tyylilaji:  power metal
Kotipaikka:  Oulu, Suomi
Laulukieli:  englanti
Jäsenet:  Pete Ahonen, kitara (2002), laulu (2002–2009, 2015–)   Sami Nyman, bassokitara (2014–)   Jussi Ontero, rummut, kosketinsoittimet (2002–)   Mikko Myllylä, kitara (2006–)   Jarno Keskinen, kitara (2018–)   Ilkka Leskelä,  kosketinsoittimet (2018–)  
Levy-yhtiö:  Sound Riot Records, Pure Legend Records  
Infobox OKNimi-testi OK: 
Ghost Machinery on vuonna 2003 perustettu oululainen heavy metal -yhtye.
Yhtyeen perustivat laulaja-kitaristi Pete Ahonen, basisti Tapsa Pelkonen ja rumpali Jussi Ontero. Yhtyeen keikkakitaristina toimi Mikko Myllylä, joka myöhemmin liittyi yhtyeeseen toiseksi varsinaiseksi kitaristiksi. Pelkonen on sittemmin jättänyt yhtyeen ja vuonna 2009 tilalle tuli Sami Nyman. Samaan aikaan Taage Laiho aloitti yhtyeen virallisena laulajana.
Yhtye on julkaissut kolme levyä, Haunting Remains (2004), Out for Blood (2010) ja Evil Undertow (2015).
Levyillä ovat vierailleet muun muassa Ville Laihiala (Poisonblack, Sentenced), Mikko Myllylä, Matti "Watti" Niemi ja Olaf Lenk (At Vance).
Jäsenet

Pete Ahonen – kitara (2003–)
Mikko Myllylä – kitara (2007–)
Jussi Ontero – rummut (2003–)
Jarno Keskinen – kitara (2018–)
Ilkka Leskelä – kosketinsoittimet (2018–)
Jäsenet > Entiset jäsenet

Taage Laiho – laulu (2009–?)
Sami Nyman – basso (2009–2014)
Tapsa Pelkonen – basso (2003–2007)
Diskografia

Haunting Remains (2004,  Sound Riot)
Out for Blood (2010,  Limb Music)
Evil Undertow (2015,  Limb Music)
Aiheesta muualla

www.ghostmachinery.com
Greg Tebbutt

| Greg Tebbutt> Henkilötiedot |
| --- | --- |
Syntynyt: 11. toukokuuta 1957 Vancouver
Kuollut: 17. joulukuuta 2021 (64 vuotta)
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  110 kg
Pelaajaura
Pääsarjaura:  1978–1984
Seurat:  Victoria Cougars (WCJHL),  Regina Pats (WCJHL),  Flin Flon Bombers (WCJHL),  Binghamton Dusters (AHL),  Birmingham Bulls (WHA),  Quebec Nordiques (NHL),  Erie Blades (EHL),  Fort Wayne Komets (IHL),  Baltimore Skipjacks (AHL),  Pittsburgh Penguins (NHL),  Muskegon Mohawks (IHL),  Milwaukee Admirals (IHL),  Saginaw Generals (IHL)
NHL-varaus:  130, 1977 Minnesota North Stars
Greg Tebbutt (11. toukokuuta 1957 – 17. joulukuuta 2021) oli kanadalainen jääkiekkoilija. Hän pelasi WHA:n Birmingham Bullsissa sekä NHL:n Quebec Nordiquesissä ja Pittsburgh Penguinsissa kolmella kaudella yhteensä 64 ottelua tappelijana. Roolistaan huolimatta Tebbutt teki puolustajalle paljon tehopisteitä alemmissa sarjoissa tehden vähintään 20 maalia viidellä kaudella.
Ura

Juniorina Tebbutt pelasi jääkiekkoa WCJHL:n Victoria Cougarsissa. Joulukuussa 1976 hän siirtyi pelaajavaihdossa saman liigan Regina Patsiin. Kesällä 1977 hänet varasi NHL:n Minnesota North Stars (vuorolla 130) ja WHA:n Birmingham Bulls (vuorolla 49). Varauksista huolimatta Tebbutt jatkoi juniorijääkiekkoilua vielä yhden kauden pelaten yli-ikäisenä Flin Flon Bombersissa.
Toukokuussa 1978 Tebbutt teki ammattilaissopimuksen Birmingham Bullsin kanssa. Puolet ensimmäisestä ammattilaiskaudestaan 1978–1979 Tebbutt pelasi farmijoukkueessa ja puolet Birminghamissa. Kesällä 1979 WHA ja NHL yhdistyivät, jolloin Tebbuttin pelaajaoikeudet palautuivat NHL:n Minnesota North Starsille. Minnesotalla ei kuitenkaan ollut käyttöä hänelle  ja laittoi hänet waiver-listalle. Tebbuttin ura jatkui Quebec Nordiquesissa, joka otti hänet waiver-listalta. Kaudella 1979–1980 Tebbutt pelasi kuitenkin vain kaksi peliä Quebecissa ja suurin osa kaudesta meni farmijoukkueissa. Seuraava kausi meni kokonaisuudessaan farmissa ja lisäksi hän oli sivussa osan kaudesta syksyllä saamansa olkapäävamman vuoksi, joka vaati leikkauksen. Elokuussa 1981 Nordiques päätti purkaa Tebbuttin sopimuksen.
Kaksi seuraavaa kautta Tebbutt pelasi IHL:ssä ja AHL:ssä. Kaudella 1982–1983 hän teki Baltimore Skipjacksissä 28 maalia, joka oli AHL:n puolustajien maaliennätys (ennätyksen rikkoi John Slaney vuonna 2000). Kauden päätteeksi hänet valittiin myös AHL:n parhaaksi puolustajaksi. Uuden NHL-sopimuksen Tebbutt solmi heinäkuussa 1983 Pittsburgh Penguinsin kanssa. Kaudella 1983–1984 hän pelasi 24 peliä Penguinsissa, mutta suurin osa kaudesta meni jälleen Pittsburghin farmissa. Tebbuttin ura jatkui tämän jälkeen vielä neljän kauden ajan, joiden aikana hän pelasi sekä AHL:n että IHL:n eri joukkueissa. IHL:ssä hän teki kolmella peräkkäisellä kaudella vähintään 20 maalia ja otti yli 200 jäähyminuuttia. Tebbutt ehti pelata ammattilaisena yhdessätoista eri seurassa, ennen kuin lopetti uransa vuonna 1988.
Ghost Reborn

| Ghost Reborn Twilight Guardians |
| --- | --- | --- |

Studioalbumin tiedot
 Julkaistu: 7. marraskuuta 2007
 Tyylilaji: power metal
 Kesto: 35.10
 Levy-yhtiö: Spinefarm Records
Twilight Guardiansin muut julkaisut
| Sintrade 2006 | Ghost Reborn 2007 | Legacy... 2011 |
Ghost Reborn on suomalaisen Twilight Guardians -yhtyeen neljäs ja viimeinen albumi. Se julkaistiin vuonna 2007.
Kappaleet

Glasschains – 3.26
Rainbow's Gold – 3.17
Wildbite – 2.21
The Game – 3.40
Bring It On – 3.13
Walk This Line – 3.40
The Weight – 3.51
This Blood – 3.24
Fallen Lamb – 4.13
Out of Our Hands – 4.05
Kokoonpano

| 0 | 1 | 2 |
| --- | --- | --- |
|  Yhtye Jari Pailamo ‎– kosketinsoitin  Henri Suominen ‎– rummut  Carl-Johan Gustafsson ‎– kitara  Vesa Virtanen ‎– laulu  Mikko Tång ‎– bassokitara  |  Vierailevat muusikot Pekka Lehtola ‎– kuorolaulu  Anniina Kokko ‎– kuorolaulu  Minna Saarinen ‎– kuorolaulu  Bunch of Mutants ‎– kuorolaulu (kappale 3)  |  Tuotanto Svante Forsbäck ‎– masteroija  Ossi Tuomela ‎– avustava miksaaja  Jesse Vainio ‎– miksaaja  Timo Kuismanen ‎– avustava äänittäjä  Esa "Pystyt sä parempaankin" Orjatsalo ‎– äänittäjä  Nino Laurenne ‎– äänittäjä  Pylly Pyyhtinen ‎– layout  Timo Tyynismaa ‎– kansikuva  Tinian Seri ‎– valokuvat  |
Arvostelut

Desibeli.net:
Imperiumi.net: 7+/10
Soundi:
V2.fi:
Aiheesta muualla

Albumi Ghost Reborn Encyclopaedia Metallum -sivustolla (englanniksi)
Ghost Reborn discogs.com -sivustolla
HD 70573 b

| HD 70573 b |
| --- | --- |
 Taiteilijan näkemys
Löytäminen
Löytäjä(t):  Setiawan et al.
Löytöpäivä:  19. maaliskuuta 2007
Havaintomenetelmä(t):  Säteisnopeusmenetelmä
Tähden ominaisuudet
Tähden nimi:  HD 70573
Tähden etäisyys Auringosta:  149 vv
Tähden massa:  1 M☉
Tähden spektriluokka:  G1-1.5V
Tähden metallisuus:  -0,18
Tähden ikä:  0,101 Gyr
Kiertoradan ominaisuudet
Isoakselin puolikas:  1,76 AU
Eksentrisyys:  0,4
Kiertoaika:  2,334 v (851,8 vrk)
Fyysiset ominaisuudet
Massa:  6,1 MJ
HD 70573 b on eksoplaneetta, joka löydettiin 19. maaliskuuta 2007. Se keltaista G-tyypin pääsarjan tähteä HD 70573 noin 149 valovuoden päässä Maasta, Vesikäärmeen tähdistön suunnalla.
Planeetta kiertää emotähteään 1,76 AU:n etäisyydellä, ja sen kiertoaika on noin 852 päivää. Planeetan massa vastaa noin 6,1 Jupiterin massaa. Planeetta on todennäköisesti kaasujättiläinen.
Genus (matematiikka)

Mukin pinnan genus on yksi, kuin myös toruksen.
Genus on topologiassa pinnan niin sanottujen kahvojen lukumäärä. Genus on siis kokonaisluku, joka kertoo montako erillistä silmukkaa myöten pinnan voi leikata auki niin että se pysyy yhtenäisenä.
genus 0
genus 1
genus 2
genus 3
Määritelmä

Seuraavat määritelmät aritmeettiselle ja geometriselle genukselle löytyvät Qing Liun kirjasta "Algebraic Geometry and Arithmetic Curves":
Olkoon  X projektiivinen käyrä yli algebrallisesti suljetun kunnan  k. Tällöin  X:n aritmeettinen genus on määritellään Eulerin karakteristikan avulla
p_{a}(X):=1-\chi _{k}({\mathcal {O}}_{X}),
joka riippuu  k:sta. Jos  Y on sileä projektiivinen varisto yli  k:n, niin  Y:n geometrinen genus on
p_{g}(Y)=\operatorname {dim} _{k}H^{0}(y,\omega _{Y/k}), missä  \omega  on dualisoituva (tai kanoninen) lyhde ja  H^{0} tarkoittaa  \omega _{Y/k}:n nollatta Čechin kohomologiaryhmää.
Yleisesti ei-algebrallisesti suljetussa kunnassa  k määritellään korkeampiuloitteisten ja ei-jaottoman variston aritmeettinen genus asettamalla
p_{a}(X):=(-1)^{\operatorname {dim} X}(\chi (X,{\mathcal {O}}_{X})-1),
missä  \chi  on rakennelyhteen Eulerin–Poincarén karakteristika.
Kun X on algebrallinen käyrä, jonka kuntana on kompleksiluvut, ja X:llä ei ole singulaarisia pisteitä, molemmat määritelmät kuvaavat pinnan kahvojen lukumäärää. Sen sijaan yleisessä tapauksessa aritmeettinen genus voi olla myös negatiivinen luku.
HD 45350

| HD 45350 |
| --- | --- |
Muut designaatiot:  HIP 30860
Fyysiset ominaisuudet
Näennäinen kirkkaus:  7,88 mv
Absoluuttinen kirkkaus:  4,4 Mv
Spektriluokka:  G5 IV
Lämpötila:  5754 K
Massa:  1,02 M☉
Säde:  1,27 R☉
Metallipitoisuus:  0,29
Ikä:  5,59 × 109
Astrometriset ominaisuudet
Tähdistö:  Ajomies
Rektaskensio (J2000):  06h 28m 45,7103s
Deklinaatio (J2000):  +38° 57′ 46,667″
Etäisyys:  160 ± 8 valovuotta (49 ± 2 parsekia)
Parallaksi:  20,43 ± 0,98 mas
Säteisnopeus:  −21,3 ± 0,2 km/s
Ominaisliike:  RA: −43,80 ± 1,03 Dec.: −53,45 ± 0,64 mas/v
HD 45350 on Ajomiehen tähdistössä 160 valovuoden päässä Maasta sijaitseva alijättiläistähti eli Auringon kaltainen tähti, joka ei enää fuusioi vetyä ytimessään. Se laajenee pian punaiseksi jättiläiseksi.
| Planeetta (tähdestä lukien) | Massa (MJ) | Kiertoaika (d) | Etäisyys (AU) | Eksentrisyys (radan soikeus) |
| --- | --- | --- | --- | --- |
|  b  | >1,79 ± 0,14 MJ | 963,6 ± 3,4 | 1,92 ± 0,067 | 0,778 ± 0,009 |
HD 5319 b

| HD 5319 b> Löytäminen |
| --- | --- |
Löytäjä(t):  Robinson et al.
Löytöpäivä:  11. tammikuuta 2007
Havaintomenetelmä(t):  Säteisnopeusmenetelmä
Tähden ominaisuudet
Tähden nimi:  HD 5319
Tähden etäisyys Auringosta:  326 vv
Tähden massa:  1,56 M☉
Tähden spektriluokka:  G5IV
Tähden metallisuus:  0,15
Tähden ikä:  2,4 Gyr
Kiertoradan ominaisuudet
Isoakselin puolikas:  1,75 AU
Eksentrisyys:  0,12
Kiertoaika:  1,85 v (675 vrk)
Fyysiset ominaisuudet
Massa:  1,94 MJ
HD 5319 b on eksoplaneetta, joka löydettiin 11. tammikuuta 2007. Se kiertää keltaista G-tyypin pääsarjan tähteä HD 5319 noin 326 valovuoden päässä Maasta, Valaskalan tähdistön suunnalla.
Planeetta kiertää emotähteään 1,75 AU:n etäisyydellä, ja sen kiertoaika on noin 1,85 vuotta. Planeetan massa vastaa noin 1,94 Jupiterin massaa. Planeetta on todennäköisesti kaasujättiläinen.
Ghost Rider (videopeli)

| Ghost Rider |
| --- | --- |

Kehittäjä:  Climax Solent
Julkaisija:  2K Games
Jakelija:  Marvel Entertainment
Ohjaaja:  Mark Simmons
Suunnittelija:  Sam Barlow
Taiteilija:  Glenn Brace
Ohjelmoija:  Kostas Kostiadis, Dave Owens
Pelimoottori:  RenderWare
Julkaistu:  NA 13. helmikuuta 2007AUS 22. helmikuuta 2007EU 16. helmikuuta 2007
Lajityyppi:  toimintapeli
Pelimuoto:  yksinpeli
Ikäluokitus:  PEGI: 12 ESRB: T  
Alusta:  Game Boy Advance, PlayStation 2, PlayStation Portable
Jakelumuoto:  DVD, UMD, pelimoduuli
Lisää peliartikkeleitaVideopelien teemasivulla
Infobox OK      : 
Ghost Rider on Climax Solentin kehittämä ja 2K Gamesin julkaisema toimintapeli. Peli on julkaistu vuonna 2007 Game Boy Advancelle, PlayStation 2:lle ja PlayStation Portablelle.
Peli liittyy löyhästi saman vuoden elokuvaan Ghost Rider – aaveajaja.
Pelaaminen

Peli koostuu taistelujaksoista, joissa päähenkilöllä on käytettävissä ketjut ja haulikko, sekä ajovaiheista moottoripyörällä.
Vastaanotto

Peli on saanut GameSpotin arvostelussa arvosanaksi 4/10.
Peli on saanut Eurogamerin arvostelussa arvosanaksi 5/10.
Ääninäyttelijät

| 0 | 1 | 2 |
| --- | --- | --- |
|  Dave Fouquette  | … |  Aaveajaja   |
|  Liam O'Brien  | … |  Johnny Blaze   |
|  Peggy O'Neal  | … |  Roxanne Simpson   |
|  Fred Tatasciore  | … |  Caretaker / Blade   |
|  Kirk Thornton  | … |  Mephisto   |
|  Robin Atkin Downes  | … |  Blackheart / Demon Biker   |
|  Steve Blum  | … |  Vengeance    |
|  Lex Lang  | … |  Blackout / Deathwatch    |
|  Carolyn Hennesy  | … |  Lilith    |
|  Dave Wittenberg  | … |  Scarecrow    |
Aiheesta muualla

Ghost Rider MobyGamesissa (englanniksi)
Ghost Rider MobyGamesissa (englanniksi)
Ghost Rider MobyGamesissa (englanniksi)
Ghost Rider Internet Movie Databasessa (englanniksi)
Ghost Reveries

| Ghost Reveries Opeth |
| --- | --- | --- |

Studioalbumin tiedot
 Äänitetty : maalis–kesäkuu 2005
 Julkaistu: 29. elokuuta 2005
 Tuottaja(t): Jens Bogren
 Tyylilaji: progressiivinen metalli death metal
 Kesto: 66.25
 Levy-yhtiö: Roadrunner
Muut kannet
 Vuoden 2006 erikoisversion kohokuviokansikuva
Listasijoitukset
  Suomen virallinen lista: 10.
Opethin muut julkaisut
| Lamentations 2004 | Ghost Reveries 2005 | The Roundhouse Tapes 2007 |
Singlet albumilta Ghost Revies
 ”The Grand Conjuration” Julkaistu: 26 heinäkuuta 2005
Ghost Reveries on ruotsalaisen metalliyhtye Opethin kahdeksas studioalbumi, joka on julkaistu vuonna 2005.
Levy nauhoitettiin Örebrossa, Ruotsissa. Albumista oli alun perin tarkoitus tulla konseptialbumi, joka kertoo äitinsä tappaneesta miehestä, mutta Mikael Åkerfeldt halusi sisällyttää albumille kappaleen ”Isolation Years”, joka ei kuulu muiden albumin kappaleiden muodostamaan tarinaan. Albumin kansitaiteen viimeisteli jälleen kerran Travis Smith. Tyyliltään albumi edustaa tavallista Opethia, jossa yhdistellään raskaampia death metal -vaikutteita progressiiviseen metaliin ja rockiin.
Kappaleesta ”The Grand Conjuration” on tehty musiikkivideo, joka tosin on lyhennetty puoleen kappaleen varsinaisesta pituudesta. Musiikkivideolla rumpuja soittaa muun muassa Strapping Young Lad -yhtyeestä tunnettu rumpali Gene Hoglan, koska videota kuvattiin Martin Lopezin erottua yhtyeestä mutta ennen kuin nykyinen rumpali Martin Axenrot oli ehtinyt liittyä yhtyeeseen.
Albumi on saanut erinomaisia arvosteluja monilta arvostetuilta tahoilta. Muun muassa Classic Rock -lehti listasi albumin 2000-luvun kymmenen tärkeimmän progressiivisen metallin albumeihin. Ghost Reveries ylsi parhaimmillaan Suomen virallisen albumilistan sijalle 10, ja se oli Yhdysvaltain Billboard-albumilistalla sijalla 64. Albumia voidaankin pitää yhtyeen kaupallisena läpimurtona, sillä esimerkiksi Suomessa mikään muu aikaisempi Opethin albumi ei ole päässyt edes lähelle kymmenen kärkeä.
Albumista julkaistiin vuonna 2006 rajoitettu CD/DVD-painos kohokuvioiduissa kansissa. Painos sisältää normaalin albumin lisäksi Beyond Ghost Reveries -albumintekodokumentin, ”The Grand Conjuration” -musiikkivideon ohjaajan version, Deep Purple -cover-bonuskappaleen ”Soldier of Fortune” sekä albumin 5.1-monikanavaäänimiksauksen.
Kappaleet

Ghost of Perdition – 10.29
The Baying of the Hounds – 10.41
Beneath the Mire – 7.57
Atonement – 5.20
Reverie / Harlequin Forest – 12.39
Hours of Wealth – 5.20
The Grand Conjuration – 10.21
Isolation Years – 3.51
Vuoden 2006 erikoispainos
Soldier of Fortune – 3.46 (Deep Purple -cover)
Kokoonpano

Mikael Åkerfeldt – laulu, kitara, mellotron
Peter Lindgren – kitara
Martin Mendez – basso
Martin Lopez – rummut, lyömäsoittimet
Per Wiberg – mellotron, sähköurut, piano, sähköpiano
Martin Axenrot – rummut kappaleessa ”Soldier of Fortune” (vain erikoisversio)
Arviot

Allmusic:
Alternative Press:
Blabbermouth:
Imperiumi.net:
Pitchfork Media: 8.4/10
Soundi:
Aiheesta muualla

Ghost Reveries Discogsissa. (englanniksi)
Albumi Ghost Reveries Encyclopaedia Metallum -sivustolla (englanniksi)
Valtuustoaloite

Valtuustoaloite (kuntalaissa valtuutetun aloite) on kunnanvaltuutetun tekemä aloite, joka esitetään kunnanvaltuuston kokouksessa.
Valtuustoaloitteiden käsittelystä ei säädetä kuntalaissa. Sen sijaan kuntalaki edellyttää, että kunnan hallintosäännössä on päätettävä, miten valtuutettujen aloitteet on käsiteltävä. Kunta voi siis rajoittaa valtuutettujen aloiteoikeutta.Kuntalaisen aloiteoikeus perustuu vahvemmin kuntalakiin, mutta kuntalaisaloitteenkin käsittelystä säädetään kunnan hallintosäännössä.
Kuntaliiton julkaisemassa hallintosäännön mallipohjassa suositellaan, että valtuustoaloite lähetetään kunnanhallituksen käsiteltäväksi. Asiasta voidaan käydä lähetekeskustelu valtuustossa. Kuntaliiton mallipohjassa myös esitetään, että kunnanhallituksen tulee vuosittain esittää luettelo valtuustoaloitteista, joita ei ole edellisen vuoden aikana käsitelty loppuun. Valtuusto voi todeta, mitkä aloitteista on käsitelty loppuun.
Gyrostemonaceae

| Gyrostemonaceae |
| --- | --- |
 Gyrostemon ramulosus
Tieteellinen luokittelu
Domeeni::  Aitotumaiset, Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Brassicales
Heimo::  Gyrostemonaceae  A.Juss., nom. cons.
Suvut
 Codonocarpus A.Cunn. ex Endl.  Cypselocarpus F.Muell.  Gyrostemon Desf.  Tersonia Moq.  Walteranthus Keighery 
Katso myös
   Gyrostemonaceae Wikispeciesissä   Gyrostemonaceae Commonsissa 
Infobox OKNimi-testi OK: 
Gyrostemonaceae on pieni kasviheimo koppisiemenisten Brassicales-lahkossa; se on siten sukua ristikukkaiskasveille (Brassicaceae).
Ulkonäkö ja koko

Gyrostemonaceae-heimon kasvit ovat tuulipölytteisiä puita tai pensaita, joilla on tavallisesti korvakkeelliset lehdet, jotka ovat melko pieniä ja usein melko kapeita. Kasvit ovat tavallisesti kaksikotisia, hede- ja emikukat sijaitsevat eri kasviyksilöissä. Kukinto on vaihtelevanlainen; siinä on pienet kukat, joissa on yhdislehtinen, liuskainen ja yksikiehkurainen kehä. Pohjus on litteä ja kiekkomainen. Hedekukissa on vähintään kuusi hedettä yhdessä tai useammassa kiehkurassa ja heteet ovat enemmän tai vähemmän palhottomia. Hedekukassa ei ole emiön jäännettä (pistillodia). Emikukka on joutoheteetön ja vailla sikiäimen kannatinta eli gynoforia. Sikiäin on yhdislehtinen ja tavallisesti monen emilehden muodostama, harvoin emilehtiä on vain yksi tai kaksi. Luotit ovat johteisia, kookkaita ja toisinaan laajoja. Sikiäimessä on yksi siemenaihe kutakin emilehteä kohti, ja siemenaiheet sijaitsevat kärki-istukassa. Hedelmä on kuiva tai mehevä lohkohedelmä, harvoin pähkylä tai useamman sikiäimen yhteenkasvettuma (synkarppi). Verhiö säilyy hedelmässä. Siemenessä on runsas endospermi. Kromosomiluku on n = 14.
Levinneisyys

Heimo kasvaa Keski-Australiassa ja Tasmaniassa.
Luokittelu

Yhdessä heimojen Borthwickiaceae, Stixaceae ja resedakasvien (Resedaceae) kanssa Gyrostemonaceae muodostaa yhteisen kladin Brassicales-lahkon evoluutiopuussa. Tässä kladissa myrosiinisolut puuttuvat, karvat ovat yksisoluisia, emiössä on monta vartaloa ja siemenet ovat vaipallisia. Kladin kehittynyt ominaisuus, ns. apomorfia, voi olla myös siementen muurahaislevintä (myrmekokoria), mutta Borthwickiaceae ja Stixaceae ovat tässä suhteessa vähän tunnettuja. On mahdollista, että kladin neljä pikkuheimoa voitaisiin yhdistää yhdeksi heimoksi. Heimoon kuuluviksi luokiteltuja fossiileja on löydetty Uudesta-Seelannista. Ne ovat peräisin mioseenikaudelta noin 20 miljoonan vuoden takaa.
Gyrostemonaceae-heimoon kuuluu vähintään 18 lajia, jotka kuuluvat viiteen sukuun. Runsaslajisin on heimon nimisuku Gyrostemon, jossa on lajeja peräti 12. Seuraavassa luettelossa synonyymit ovat suluissa.
Codonocarpus A.Cunn. ex Endl.
Cypselocarpus F.Muell.
Gyrostemon Desf. (syn. Didymotheca Hook.f.)
Tersonia Moq.
Walteranthus Keighery
Golgata

Golgatan paikka Pyhän Haudan kirkossa. Paikalla on ortodoksinen alttaripöytä.
Golgata (arameaksi Gulgalta 'pääkallo', m.kreik. Γολγοθα golgotha) oli pääkallonpaikaksi kutsuttu kukkula, jolla Jeesus Raamatun mukaan ristiinnaulittiin. Se sijaitsee Jerusalemin Daavidin kaupungin ulkopuolella Israelissa. Vuoren sijainnista ei ole kuitenkaan varmuutta. Suurin osa nykyajan tutkijoista uskoo Golgatan sijainneen Pyhän haudan kirkon paikalla.
Brittiläisen kenraali Charles Gordonin esittämä Golgata-kukkula Puutarhahaudan lähellä Jerusalemissa.
Uudessa testamentissa

Golgata mainitaan kaikissa kanonisissa evankeliumeissa:
Matt. 27:33: Kun he tulivat paikkaan, jota kutsutaan Golgataksi (Γολγοθᾶ), Pääkallonpaikaksi (Κρανίου Τόπος)
Mark. 15:22 He veivät Jeesuksen paikkaan, jonka nimi on Golgata (Γολγοθᾶν), käännettynä Pääkallonpaikka (Κρανίου Τόπος).
Luuk. 23:33: Kun tultiin paikkaan, jota kutsutaan Pääkalloksi (Κρανίον), he ristiinnaulitsivat Jeesuksen ja rikolliset, toisen hänen oikealle puolelleen, toisen vasemmalle.
Joh. 19:17: Kantaen itse ristiään hän kulki kaupungin ulkopuolelle paikkaan, jota kutsutaan Pääkallonpaikaksi (Κρανίου Τόπον), heprean kielellä Golgata(Γολγοθα).
Historia

Golgatan paikan löysi uudestaan perimätiedon mukaan keisari Konstantinus Suuren äiti Helena, joka suoritti Jerusalemissa kaivauksia vuonna 325. Tältä paikalta viidenkymmenen metrin päästä sijaitsi myös Jeesuksen hauta. Tälle paikalle Konstantinus rakennutti Pyhän haudan kirkon. Golgatan paikka Pyhän haudan kirkossa mainitaan useissa aikalaiskertomuksissa. Tuntematon Bordeaux'n pyhiinvaeltaja kuvaa vuodelta 333 Jerusalemin Pyhän Haudan kirkkoa:
»Vasemmalla sijaitsee pieni Golgatan kukkula, jossa Herra ristiinnaulittiin. Kivenheiton päässä sijaitsee hautaluola, jossa hänen ruumiinsa oli ja jossa hän nousi kuolleista kolmantena päivänä. Tänne on keisari Konstantinuksen käskystä rakennettu basilika, jonka sanotaan olevan ihmeellisen kaunis.» 
(Bordeaux'n pyhiinvaeltaja:Itinerarium Burdigalense s. 593, 594)
Jerusalemin arkkipiispa Kyrillos piti kirkkoon liittyville katekumeeneille kasteopetusta Pyhän haudan kirkossa vuonna 348, ja hän viittaa siihen, että Golgata sijaitsee vieressä:
»Hänet ristiinnaulittiin, emmekä kiellä sitä, vaan sanomme sen jopa kerskaten. Vaikka nyt kieltäisimmekin, tämä Golgata, jonka lähellä nyt kaikki olemme, todistaisi minut vääräksi.» 
( Kyrillos Jerusalemilainen, XIII Katekeesi:4)
Aiheesta muualla

Wikimedia Commonsissa on kuvia tai muita tiedostoja aiheesta .
Mount Calvary Catholic Encyclopedia. (englanniksi) Golgotha = Calvary, englanninkielinen Catholic Encyclopedia
Valtuusto

Valtuusto voi tarkoittaa seuraavia asioita:
Kunnanvaltuusto Suomessa
Yhdistyksessä valtuutettujen kokous
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valtuusto”, voi hakea sivunnimihaulla, laajalla sivunnimihaulla tai tekstihaulla.
Vammaisalppihiihto talviolympialaisissa 1984

Vammaisalppihiihto
Vammaisalppihiihto järjestettiin näytöslajina vuoden 1984 talviolympialaisissa. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa, mutta alppihiihto on ollut mukana kaikissa talviparalympialaisissa. Tapahtumia oli neljä, jotka kaikki järjestettiin ainoastaan miehille. Osanottajia oli 29 kymmenestä eri maasta.
Tulokset

| Tapahtuma | Ensimmäinen | Toinen | Kolmas |
| --- | --- | --- | --- |
| Suurpujottelu Yhden jalan amputaatio polven yläpuolelta |  Itävalta Markus Ramsauer |  Itävalta Josef Meusburger |  Yhdysvallat Bill Latimer |
| Suurpujottelu Yhden jalan amputaatio |  Länsi-Saksa Alexander Spitz |  Itävalta Reiner Bergman |  Yhdysvallat David Jamison |
| Suurpujottelu Yhden käden amputaatio |  Sveitsi Paul Neukomm |  Itävalta Dietmar Schweninger |  Sveitsi Rolf Heinzimann |
| Suurpujottelu Kahden käden amputaatio |  Ruotsi Lars Lundström |  Länsi-Saksa Felix Abele |  Norja Cato Zahl Pedersen |
Gonville and Caius College

| Gonville and Caius College |
| --- | --- |
  

Perustettu:  1348
Opiskelijoita:  545
Jatko-opiskelijoita:  233
Sijainti:  Cambridge, Englanti  Yhdistynyt kuningaskunta
Osoite:  Trinity Street Cambridge CB2 1TA
Yhteistyö:  Brasenose College (Oxford)
Sivusto:  www.cai.cam.ac.uk
Gonville and Caius College (lyh. Caius, äännetään kuten engl. keys) on yksi Cambridgen yliopiston 31 collegesta. Sen historia ulottuu vuoteen 1348, jolloin Edmund Gonville perusti sen nimellä Gonville Hall.